humihingi kayo ng pagkakapantaypantay sa karapatan, pag uugaling kastila sa inyong mga hilig, at hindi ninyo nakikitang ang hinihingi ninyoy ang kamatayan, ang pagkapawi ng inyong pagkamamamayan, ang pagkaduhagi ng inyong inang bayan, ang pananagumpay ng paniniil! ano kayo sa araw ng bukas? bayang walang budhi, bansang walang kalayaan; ang lahat ng taglay ninyoy pawang hiram, sampu ng inyong mga kasiraan. humihingi kayong maging parang kastila at hindi kayo namumutla sa kahihiyan kung ipagkait sa inyo! at kahit na ipagkaloob sa inyo ano ang inyong hangad? ano ang inyong matatamo? maligaya na kayo kung maging bayan ng pag aalsa, bayan ng mga digmaan ng mga magkababayan, republika ng mga mangdaragit at di nasisiyahang loob na kagaya ng ilang republika sa timog ng amerika! ano ang layon ninyo sa pagtuturo ng wikang kastila; hangad na kahiyahiya kung hindi lamang napakasama ang ibubunga?